Rosten kraftverk

Rosten kraftverk er et vannkraftverk i Sel kommune i Innlandet.

Det er et elvekraftverk som utnytter et fall på 103 meter i Gudbrandsdalslågen.

Oppland Energi AS fikk tillatelse til bygging 24. januar 2014.Olje- og energidepartementet: Konsesjon til Rosten kraftverk, pressemelding 24.01.2014, lest 15. juli 2015.

Installert effekt er 80 MW. Årlig kraftproduksjon ventes å bli om lag 192 GWh, med tre francisturbinaggregater på henholdsvis 8,5 MW, 20 MW og 51,5 MW hver.

Det er laget et inntaksmagasin ved å oppføre en 20 meter høy betongdam i Gudbrandsdalslågen. Vannet føres i 4,1 km tunnel til kraftstasjonen som ligger i fjell ved Brenna i Sel. Anleggsarbeidet tok til høsten 2014Oppland Energi: Brosjyre (PDF) , lest 15. juli 2015. og verket var i drift i mars 2018.

 Referanser 

Kilder

 NVE vannkraftdatabase
 Eidefoss
 Hafslund E-CO

Kategori:Vannkraftverk i Innlandet
Kategori:Byggverk i Sel
Kategori:AS Eidefoss
Kategori:Hafslund E-CO Vannkraft
Kategori:Kraftverk etablert i 2018
Kategori:Næringsliv i Sel